Serchhip SP thuchhuak: Serchhip -Keitum-Hnahthial kawng tlan dan tur ruahmanna,"1181/2024-2025 Dated Serchhip, the 13th July, 2024: D.C, Hnahthial leh S.P, Hnahthial ten Hnahthial khaw chhunga NH-02 kawngpui a tlak hniam avanga lirthei a kal tlang theih loh avangin ngenna an rawn siam angin leh MV Act 1988 (Act 59 of 1988) Section 115-na leh Government of Mizoram Notification No.B.12021/10/2004-TRP Dt.27.5.2020-in thuneihna a pek angin Pu MS Dawngkima, SP Serchhip chuan a hnuaia mi ang hian lirthei Medium Motor Vehicle (MMV) leh Heavy Motor Vehicle (HMV), chhim lam pana Hnahthial khaw chhung pal tlang tur bikte tan ruahmanna a siam: NH-02 kawngpui Serchhip - Keitum - Hnahthial kawng hi chhim lam pana Hnahthial khaw chhung pal tlang tur lirthei MMV leh HMV chin tan ni tin zing dar 9:00 a.m atanga tlai lam dar 5:00 p.m chhung tlan khap a ni a, hemi chhung hian heng lirtheite hian Serchhip Sailiamkawn - Thenzawl - Lunglei kawng an zawh thei ang. He thupek hian rikrum thil, emergency duty leh tul dang avanga phalna late a huam lo ang. He thupek hi vawiin ni 13.7.2024 (Inrinni) atanga thla khat chhung hmantur a ni ang. He thupek zawm lo chu MV Act Section 179 hmangin hrem an ni ang.",Dated: 13 th Jul 24 8:37 PM,https://dipr.mizoram.gov.in/post/serchhip-sp-thuchhuak-serchhip-keitum-hnahthial-kawng-tlan-dan-tur-ruahmanna